Peƴƴol: Kuuɗe porto Faransi ɗen leydi Fuuta
FUUTAMEDIA.COM
148. Argol Faransi ɓe tawno njuɓɓudi Fuuta ndin
hino moyƴi hino ɗoftaa no hattini feewugol
149. Si ɓe lanci ɗun ɗon fow ɓe ɗayniri en geɓoy
ko no aawu lurral, senda yimɓe e fii geɓal.
150. Hooreeɓe wonti e pooɗondirgol haa loi.
Ɓe darii ɓe hulɓini en ɓe haɗi en gollugol.
151. Portooɓe udditi lekkoluuji ɓe janni ton
janneeji bonɗi haɗayɗi needi e peelital.
152. Jandeeji mantuɗi lamɓe maɓɓe e mawɓe mun.
Aybinɗi mawɓe me’en siforɗi ɓe hoynugol.
153. Hiɓe folla lamɓe siforɓe yiɗugol leydi men.
hiɓe nanga woɓɓe naada kaso haa maayugol.
154. Wano lanɗo Labe Alfaajo Yaayaa, on naɓaa
riiwaa e leydi e hoore tooñe e janfegol.
155. Nde o saltinoo ɗoftaade porto e parte mun
o darii o yeddi o yenni dawla faransiwel.
156. Ɓe naɓi mo kanko e ɓiɗɗo makko mo anduɗaa
Alfaajo Aaghibu, cuuco heewuɗo okkugol.
157. Ɓe kasaama "Port-Etienne", ko ton Allaahu on
humnoyi lajal Alfaajo Yaayaa jon ɓural.
158. Haa wootuɗen "NON" hettuɗen ndii leydi men,
raɗiɗen Faransi ɓe mooɓi pawle ka hootugol.
159. Haa rinɗuɗen non Persidan men itti men
nuli men yahangol oo mo yiɗɗen haa daral.
160. Alfaajo Yaayaa artiraama e leydi men.
A. Saamori men, ɓe waɗanaa feetowal.
161. A. Saamori on ko lanɗo wa on heɓaaki
ka leydi Afriki fow e suusude fellugol.
162. On darti porto Faransi fewndo ɓe naatunoo
nder leydi men konu makko harni ɓe halkagol.
Ƴeewirde Fuuta
El Hadj Tierno Abdurahmani Bah
FUUTAMEDIA.COM
MISIDA
hamada
Wallifiiɓe
- الثقافة الجنسية.. كلام في الممنوع — للكبار فقط
- : l’ancien Président Ely Ould Mohamed Vall accuse le régime de tripatouille de la constitution pour rester au pouvoir le plus long temps possible.
- اهالي كيفة ينشرون غسيلهم امام الرئيس بعد محنة زويرات
- المطالب الفئوية في موريتانيا ازمة متفاقمة حين اتهم مسعود النظام بتجنيس الصحراوين البيض
- bolaguu tannn
- [...]
fuv_Latn cat_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn ace_Latn cat_Latn uzn_Latn hau_Latn fuv_Latn ara_Arab fra_Latn ara_Arab ara_Arab fao_Latn unk